Návrh nariadenie Rady (ES) ktorým sa mení a dopĺňa príloha k nariadeniu (ES) č. 2042/2000, ktorým sa ukladá konečné antidumpingové clo na dovozy televíznych kamerových systémov s pôvodom v Japonsku /* KOM/2004/0825 v konečnom znení */





Brusel, 22.12.2004 KOM(2004)825 v konečnom znení Návrh NARIADENIE RADY (ES) ktorým sa mení a dopĺňa príloha k nariadeniu (ES) č. 2042/2000, ktorým sa ukladá konečné antidumpingové clo na dovozy televíznych kamerových systémov s pôvodom v Japonsku (predložená Komisiou) DÔVODOVÁ SPRÁVA Rada uložila nariadením (ES) č. 1015/94 (následne zmenené a doplnené) konečné antidumpingové clo na dovoz určitých televíznych kamerových systémov s pôvodom v Japonsku. Rada špecificky vyňala z oblasti pôsobnosti antidumpingového cla kamerové systémy uvedené v prílohe k tomuto nariadeniu, ktoré predstavujú vysoko kvalitné profesionálne kamerové systémy technicky spadajúce pod definíciu výrobku tohto nariadenia, avšak nedajú sa považovať za vysielacie kamerové systémy. V septembri 2000 Rada nariadením (ES) č. 2042/2000 potvrdila konečné antidumpingové clá v súlade s článkom 11 ods. 2 nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva. Dvaja japonskí vyvážajúci výrobcovia televíznych kamerových systémov požiadali Komisiu, aby zaradila určité modely profesionálnych kamerových systémov do prílohy k nariadeniu Rady (ES) č. 2042/2000 a tým ich vyňala z uplatňovania cla. Priložený návrh nariadenia Rady obsahuje podrobnejšie informácie, ktoré dokazujú, že oba modely by mali byť vyňaté z uplatňovania cla a že by sa mali zaradiť do uvedenej prílohy, keďže sa považujú za profesionálne kamerové systémy. Zúčastnené strany boli informované a nevyjadrili žiadne výhrady k priloženému návrhu. Návrh bol konzultovaný s Antidumpingovým výborom, ktorý ho jednomyseľne odsúhlasil. Z tohto dôvodu sa navrhuje zmeniť a doplniť prílohu nariadenia Rady (ES) č. 2042/2000 a schváliť uverejnenie priloženého nariadenia v Úradnom vestníku Európskej únie . Návrh NARIADENIE RADY (ES) ktorým sa mení a dopĺňa príloha nariadenia (ES) č. 2042/2000, ktorým sa ukladá konečné antidumpingové clo na dovozy televíznych kamerových systémov s pôvodom v Japonsku RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1], („základné nariadenie“), so zreteľom na návrh predložený Komisiou po porade s poradným výborom, keďže: A. PREDCHÁDZAJÚCE POSTUPY (1) Rada uložila nariadením (ES) č. 1015/94[2] konečné antidumpingové clo na dovozy televíznych kamerových systémov (TCS) s pôvodom v Japonsku. (2) V článku 1 ods. 3 písm. e) nariadenia č. 1015/94 Rada špecificky vyňala z oblasti pôsobnosti antidumpingového cla kamerové systémy uvedené v prílohe k uvedenému nariadeniu („príloha“), ktoré predstavujú vysoko kvalitné profesionálne kamerové systémy technicky spadajúce pod definíciu výrobku podľa článku 1 ods. 2 nariadenia (ES) č. 1015/94, ktoré sa však nedajú považovať za televízne kamerové systémy. (3) V októbri 1995 Rada nariadením (ES) č. 2474/95[3] zmenila a doplnila nariadenie (ES) č. 1015/94 najmä pokiaľ ide o definíciu podobného výrobku a určité modely profesionálnych kamerových systémov, ktoré boli výslovne oslobodené od definitívneho antidumpingového cla. (4) V októbri 1997 Rada nariadením (ES) č. 1952/97[4] zmenila sadzby konečného antidumpingového cla pre dve príslušné spoločnosti, a to pre Sony Corporation a Ikegami Tsushinki Co., Ltd v súlade s článkom 12 základného nariadenia. Ďalej Rada špecificky vyňala z oblasti pôsobnosti antidumpingového cla určité nové modely profesionálnych kamerových systémov, tým že ich zaradila do prílohy. (5) V januári 1999 a v januári 2000 Rada nariadeniami (ES) č. 193/1999[5] a (ES) č. 176/2000[6] zmenila a doplnila nariadenie (ES) č. 1015/94, pričom zaradila určité následné modely profesionálnych kamerových systémov do prílohy a tým ich vyňala z uplatňovania konečného antidumpingového cla. V októbri 2004 Rada nariadením (ES) č. 1754/2004[7] zmenila a doplnila nariadenie (ES) č. 176/2000. (6) V septembri 2000 Rada nariadením (ES) č. 2042/2000[8] potvrdila konečné antidumpingové clá uložené nariadením (ES) č. 1015/94 (následne zmenené a doplnené) v súlade s článkom 11 ods. 2 základného nariadenia. (7) V januári 2001 a v máji 2001 Rada nariadeniami (ES) č. 198/2001[9] a (ES) č. 951/2001[10] zmenila a doplnila nariadenie (ES) č. 2042/2000, pričom určité následné modely profesionálnych kamerových systémov zaradila do prílohy nariadenia Rady (ES) č. 2042/2000 a tým ich vyňala z uplatňovania konečného antidumpingového cla. (8) V septembri 2001 na základe predbežného preskúmania v súlade s článkom 11 odsekom 3 základného nariadenia Rada nariadením (ES) č. 1900/2001[11] potvrdila výšku konečného antidumpingového cla uloženého nariadením Rady (ES) č. 2042/2000 o vývozoch televíznych kamerových systémov (TCS) od vyvážajúceho výrobcu Hitachi Denshi Ltd. (9) V septembri 2002 Rada nariadením (ES) č. 1696/2002[12] zmenila a doplnila nariadenie (ES) č. 2042/2000, pričom zaradila určité následné modely profesionálnych kamerových systémov do prílohy nariadenia Rady (ES) č. 2042/2000 a tým ich vyňala z uplatňovania konečného antidumpingového cla. (10) V apríli 2004 Rada nariadením (ES) č. 825/2004[13] zmenila a doplnila nariadenie (ES) č. 2042/2000, pričom zaradila určité následné modely profesionálnych kamerových systémov do prílohy nariadenia Rady (ES) č. 2042/2000 a tým ich vyňala z uplatňovania konečného antidumpingového cla. B. VYŠETROVANIE TÝKAJÚCE SA NOVÝCH MODELOV PROFESIONÁLNYCH KAMEROVÝCH SYSTÉMOV 1. Postup (11) Dvaja japonskí vyvážajúci výrobcovia, a to Sony Corporation (Sony) a Victor Company of Japan Limited (JVC), informovali Komisiu, že majú v úmysle zaviesť nové modely profesionálnych kamerových systémov na trh Spoločenstva a požiadali Komisiu, aby zaradila tieto nové modely profesionálnych kamerových systémov, vrátane ich príslušenstva, do prílohy nariadenia Rady (ES) č. 2042/2000 a tým ich vyňala z oblasti pôsobnosti antidumpingových ciel. (12) Komisia príslušným spôsobom informovala priemyselné odvetvia Spoločenstva a začala šetrenie, ktoré sa obmedzilo na stanovenie toho, či uvažované výrobky spadajú do oblasti pôsobnosti antidumpingových ciel a či operatívna časť nariadenia (ES) č. 2042/2000 má byť príslušným spôsobom zmenená a doplnená. 2. Modely, ktoré sú predmetom vyšetrovania (13) Prijaté žiadosti o oslobodenie sa vzťahujú na nasledovné modely kamerových systémov dodávaných s príslušnými technickými informáciami: (i) Sony: - hľadáčik HDVF-C30W (ii) JVC: - kamerová snímacia hlava KY-F560E Hľadáčik od spoločnosti Sony bol ponúkaný ako model, ktorý môže byť používaný iba s videokamerami, kamerami, ktoré nespadajú do oblasti pôsobnosti nariadenia (ES) č. 2042/2000. Model od spoločnosti JVC bol ponúkaný ako následný model profesionálneho modelu kamery, ktorý už je vyňatý z platného antidumpingového opatrenia. 3. Zistenia i) hľadáčik HDVF-C30W (14) Pokiaľ ide o hľadáčik HDVF-C30W, bolo zistené, že spadá pod opis výrobku v článku 1 ods. 2 písm. b) nariadenia Rady (ES) č. 2042/2000. Môže byť však používaný iba s kamerovými snímacími hlavami, ktoré nespadajú pod opis výrobku podľa článku 1 ods. 2 písm. b) uvedeného nariadenia. Predovšetkým pomer signálu od šumu pri týchto kamerových snímacími hlavami je na úrovni 54 dB, pričom opis uvedený v nariadení Rady (ES) č. 2042/2000 vzťahujúci sa na kamerové hlavice stanovuje požiadavku „55 dB a viac pri bežnej miere zosilnenia.“ Preto sa dospelo k záveru, že tento hľadáčik by sa mal považovať za profesionálny kamerový systém, ktorý spadá pod definíciu článku 1 ods. 3 písm. e) nariadenia Rady (ES) č. 2042/2000. V dôsledku tejto skutočnosti by sa tento hľadáčik mal vyňať z oblasti pôsobnosti existujúcich antidumpingových opatrení a zaradiť do prílohy nariadenia Rady (ES) č. 2042/2000. (15) V súlade so zavedenou praxou inštitúcií Spoločenstva by mal byť tento model oslobodený od cla odo dňa, ku ktorému útvary Komisie prijali príslušnú žiadosť o oslobodenie. Všetky dovozy nasledovného hľadáčika uskutočnené dňa 1. apríla 2003 a neskôr by preto mali byť od tohto dňa oslobodené od cla: Sony – hľadáčik HDVF-C30W ii) Kamerová snímacia hlava KY-F560E (16) Pokiaľ ide o kamerovú hlavicu KY-F560E bolo zistené, že napriek tomu, že spadá pod opis výrobku podľa článku 1 ods. 2 písm. a) nariadenia Rady (ES) č. 2042/2000 sa tento model používa hlavne na technické a lekárske použitie. Preto sa dospelo k záveru, že tento model by sa mal považovať za profesionálny kamerový systém spadajúci pod definíciu článku 1 ods. 3 písm. e) nariadenia Rady (ES) č. 2042/2000. Preto by mal byť vyňatý z oblasti pôsobnosti existujúcich opatrení a zaradený do prílohy nariadenia Rady (ES) č. 2042/2000. (17) V súlade so zavedenou praxou inštitúcií Spoločenstva by mal byť tento model oslobodený od cla odo dňa, ku ktorému útvary Komisie prijali príslušnú žiadosť o oslobodenie. Všetky dovozy nasledovného modelu kamery uskutočnené dňa 15. apríla 2004 a neskôr by preto mali byť od tohto dňa oslobodené od cla: JVC – Kamerová snímacia hlava KY-F560E 4. Upovedomenie zúčastnených strán a závery (18) Komisia upovedomila priemyselné odvetvia Spoločenstva a vývozcov televíznych kamerových systémov (TCS) o svojich zisteniach a poskytla im možnosť predložiť svoje stanoviská. Žiadna zo strán voči zisteniam Komisie nenamietala. (19) Na základe uvedeného by sa nariadenie (ES) č. 2042/2000 malo príslušne zmeniť a doplniť, PRIJALA TOTO NARIADENIE: Článok 1 Príloha k nariadeniu Rady (ES) č. 2042/2000 sa nahrádza textom prílohy k tomuto nariadeniu. Článok 2 1. Toto nariadenie nadobúda účinnosť nasledujúcim dňom po jeho uverejnení v Úradnom vestníku Európskej únie . 2. Toto nariadenie sa vzťahuje na dovozy nasledovných modelov vyrábaných a vyvážaných do Spoločenstva nasledovnými vyvážajúcimi výrobcami: (a) Sony Corporation (Sony) od 1. apríla 2003: - hľadáčik HDVF-C30W (b) Victor Company of Japan Limited (JVC) od 15. apríla 2004: - kamerová snímacia hlava KY-F560E Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli Za Radu predseda PRÍLOHA Zoznam profesionálnych kamerových systémov, ktoré nie sú klasifikované ako televízne kamerové systémy (vysielacie kamerové systémy) vyňaté z opatrení +++++ TABLE +++++ [1] Ú. ES v. L 56, 6.3.1996, s. 1. Nariadenie bolo naposledy zmenené a doplnené nariadením (ES) č. 461/2004 (Ú. v. EÚ L 77 z 13.3.2004, s. 12). [2] Ú. v. ES L 111, 30.4.1994, s. 106. Nariadenie bolo naposledy zmenené a doplnené nariadením (ES) č. 176/2000 (Ú. v. ES L 22, 27.1.2000, s. 29). [3] Ú. v. ES L 255, 25.10.1995, s. 11. [4] Ú. v. ES L 276, 9.10.1997, s. 20. [5] Ú.v. ES L 22, 29.1.1999, s. 10. [6] Ú.v. ES L 22, 27.1.2000, s. 29. [7] Ú.v. EÚ L 313, 12.10.2004, s. 1. [8] Ú.v. ES L 244, 29.9.2000, s. 38. Nariadenie bolo naposledy zmenené a doplnené nariadením (ES) č. 825/2004 (Ú.v. EÚ L 127, 29.4.2004, s. 12). [9] Ú.v. ES L 30, 1.2.2001, s. 1. [10] Ú.v. ES L 134, 17.5.2001, s. 18. [11] Ú.v. ES L 261, 29.9.2001, s. 3. [12] Ú.v. ES L 259, 27.9.2002, s. 1. [13] Ú.v. EÚ L 127, 29.4.2004, s. 12.